ଚୀନର ଜେଙ୍ଗଜଉ ଅଂଚଳରେ ଭୀଷଣ ବର୍ଷା ଯୋଗୁଁ ବନ୍ୟା ପରିସ୍ଥିତି ସୃଷ୍ଟି ହୋଇଛି । ବନ୍ୟାରେ ୧୨ ଜଣଙ୍କର ମୃତ୍ୟୁ ହୋଇଥିବାବେଳେ ଲକ୍ଷେରୁ ଅଧିକ ଲୋକଙ୍କୁ ଉଦ୍ଧାର କରାଯାଇଛି । ବନ୍ୟା ଯୋଗୁଁ ଲୋକମାନେ ସ୍କୁଲ, କାର୍ଯ୍ୟାଳୟ ଏବଂ ରେଳଷ୍ଟେସନମାନଙ୍କରେ ଆଶ୍ରୟ ନେଇଥିଲେ । ସରକାରୀ ସମାଚାର ଏଜେନ୍ସି ସିହ୍ନୁଆର ସୂଚନାନୁସାରେ ମଙ୍ଗଳବାର ଅପରାହ୍ନ ୪ ଟାରୁ ୫ଘଟିକା ସମୟରେ ହୋଇଥିବା ବର୍ଷା କାରଣରୁ ଜେଙ୍ଗଜଉ ଅଂଚଳରେ ୨୦ ସେଂଟିମିଟର ଯାଏ ପାଣି ଭରିଯାଇଥିଲା ।
ଏଥିରେ ଅନେକ ଗାଡ଼ିମଟର ବୁଡ଼ିଯିବା ସହ ଚୀନ ସହରର ଏହି ବନ୍ୟାର କିଛି ଫଟୋ ଏବଂ ଭିଡିଓ ସୋସିଆଲ ମିଡିଆରେ ଛଡ଼ାଯାଇଥିଲା । ବନ୍ୟା ଯୋଗୁଁ ୧୨ ଜଣଙ୍କର ମୃତ୍ୟୁ ହୋଇଥିବାରୁ ବୁଧବାର ରାତି ଯାଏ ଭୀଷଣ ବର୍ଷା ହେବାର ସମ୍ଭାବନା ଅଛି ବୋଲି ସମସ୍ତଙ୍କୁ ସଚେତନ କରାଯାଇଛି । ଏଥିସହ ୧ ଲକ୍ଷ ଲୋକଙ୍କୁ ସୁରକ୍ଷିତ ସ୍ଥାନକୁ ସ୍ଥାନାନ୍ତର କରିଦିଆଯାଇଛି ।
